Праліў Святога Георга

Праліў Святога Георга (; ; ) — праліў паміж Ірландыяй і Вялікабрытаніяй. Даўжыня праліва 154 кіламетра, шырыня 75 км, найбольшая глыбіня 82 метра. Праліў злучае Ірландскае мора з Кельцкім морам.

 Назва 
Назва паходзіць з легенды XIV стагоддзя пра наведванне Святым Георгіем Англіі, па легендзе Святы Георгій праплыў праз гэты праліў.

 Прырода 
Экалогія праліва досыць спрыяльная. Прыцягнутыя чыстымі водамі і багаццем ежы ў праліў часта заплываюць такія буйныя жыхары акіяна як дэльфіны, гіганцкія акулы, марскія свінні. У праліве водзяцца таксама шэрыя цюлені, марскія чарапахі, амары.

 Гл. таксама 
 Паўночны праліў — паўночны выхад з Ірландскага мора.

Катэгорыя:Пралівы Атлантычнага акіяна
Катэгорыя:Геаграфія Ірландыі
Катэгорыя:Геаграфія Уэльса
Катэгорыя:Геаграфія Англіі
Катэгорыя:Пралівы Вялікабрытаніі